Príloha č. 1 prípravných trhových konzultácií

**Oznámenie o začatí prípravných trhových konzultácií**

**k predmetu zákazky „Dlhé strelné zbrane“**

**podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

# Identifikácia verejného obstarávateľa

Názov organizácie: Ministerstvo vnútra Slovenskej republiky

Adresa sídla: Pribinova 2, 812 72 Bratislava;

IČO: 00 151 866

DIČ: 202 057 1520

Kontakt: Ing. Miroslav Baxant

e-mail: [miroslav.baxant@minv.sk](mailto:miroslav.baxant@minv.sk)

Internetová adresa (URL): [www.minv.sk](http://www.minv.sk)

(ďalej len „verejný obstarávateľ“)

# Účel prípravných trhových konzultácií

Účelom prípravných trhových konzultácií (ďalej len „PTK“) je oslovenie hospodárskych subjektov, ktoré sa zaoberajú výrobou alebo dodávaním dlhých ľahkých strelných zbraní s cieľom stanoviť v pripravovanom verejnom obstarávaní predpokladanú hodnotu zákazky, podmienky účasti, objektívne parametre a požiadavky na predmet zákazky, ktoré verejný obstarávateľ uvedie v opise predmetu zákazky tak, aby boli dodržané princípy verejného obstarávania.

# Návrh na opis predmetu zákazky (minimálne požiadavky)

V Prílohe č. 3 výzvy.

# Požiadavky kladené na hospodárske subjekty, ktoré sa chcú zúčastniť prípravných trhových konzultácií

Verejný obstarávateľ sa s ohľadom na vedomosti a skúsenosti relevantných subjektov, ktoré sa chcú zúčastniť prípravných trhových konzultácií rozhodol požadovať nasledujúce požiadavky:

* 1. PTK sa môže zúčastniť len subjekt, ktorý je oprávnený dodávať tovar, ktorý bude predmetom verejného obstarávania a je držiteľom platného povolenia na obchodovanie s výrobkami obranného priemyslu vydané Ministerstvom hospodárstva Slovenskej republiky v rozsahu najmenej VM1 v zmysle zákona č. 392/2011 Z. z. v znení neskorších predpisov.
  2. Predloženie vyplneného formuláru so základnými informáciami o hospodárskom subjekte (Príloha č. 2 výzvy).

# Náklady spojené s trhovými konzultáciami

Všetky náklady a výdavky spojené s účasťou na PTK hospodársky subjekt znáša bez akéhokoľvek finančného nároku na verejného obstarávateľa.

# Priebeh prípravných trhových konzultácií

a) Prípravné trhové konzultácie sú určené pre hospodárske subjekty, ktoré dodávajú tovar,   
ktorý je predmetom zákazky.

b) Hospodársky subjekt sa do prípravných trhových konzultácií zapojí tak, že vyplní formulár uvedený v Prílohe č. 2, zodpovie na otázky uvedené v Prílohe č.4 a **zašle ho verejnému obstarávateľovi v komunikácii prostredníctvom systému Josephine najneskôr do 17.01.2025 do 12:00 hod.**

c) Verejný obstarávateľ následne vyhodnotí získané informácie a poznatky z prípravných trhových konzultácií. V procese hodnotenia získaných informácii môže verejný obstarávateľ požiadať hospodársky subjekt o vysvetlenie ním poskytnutých informácií. Komunikácia účastníkov s verejným obstarávateľom bude prebiehať prostredníctvom funkcionality IS JOSEPHINE.

d) Na podklade vyhodnotenia prípravných trhových konzultácií verejný obstarávateľ určí podmienky verejného obstarávania.

# Doplňujúce informácie

a) Hospodárske subjekty, ktoré sa zúčastnia prípravných trhových konzultácií sa môžu zúčastniť pripravovaného verejného obstarávania a predložiť ponuku.

b) Účasťou na prípravných trhových konzultáciách berie subjekt na vedomie a súhlasí so zverejnením informácií, ktoré poskytol verejnému obstarávateľovi v rámci ich priebehu. Tieto informácie budú zverejnené vo forme zápisnice, no v anonymizovanej podobe, t. j. bez identifikačných údajov hospodárskeho subjektu.

|  |
| --- |
|  |